Meh kabèh wong, kalebu mahasiswa lan staf guru ing universitas, dhèwèké dakwahi keesaane Allah, sarta Al Qur’an, Kitab Suci kang diwahyukake Allah, nganggo bukti-bukti saintifik. Ing satengahing omongan ing kantin kampus, ing koridor-koridor wektu jam ngaso, bisa dideleng dhèwèké lagi njelasake kelemahan uga kesalahan filsafat materialistik lan Marxisme kanthi njupuk cuplikan saka buku-buku kang dadi referensi saka ideologi mau. Dhèwèké mènèhi kawigaten mirunggan marang téyori evolusi. Téyori kang ana saka sawijining kelompok kanggo nglawan fakta penciptaan iki diyakini dadi babagan kang bener ing pandelenge mahasiswa universitas. Kanthi kedok sains, téyori mau tujuwane kanggo ngracuni lan ngrusak akidah lan akhlaq para nom-noman mau. Manawa makar ala saka kebohongan ilmiah iki ora dibongkar, bakal metu génerasi penerus kang sama sekali ora duwé aji-aji spiritual, moral lan religius.